Vähenenud süljeerituse diagnoos põhineb anamnestilistele andmetele, kliinilistele uuringutele ja süljetestidele. Sülje kaitsva toime puudumine põhjustab ebamugavust ja mõjub suu tervisele. Tavaline on suu kuivustunne ja sellest tulenevad neelamis- ja kõnelemishäired. Tekib rohke vedeliku vajadus, eriti öösel, limaskestade hellus, punetus, keele valulikkus ja keele pinna lõhenemine või silenemine. Ka maitsetunne muutub, suus on metalli maitse, sülg on tihke ja suupõhi on kuiv. Süljenäärmed võivad palpeerides olla hellad või turses. Süle eritus on langenud allapoole piirmäära. Kuiva suuga haigel on kaariese risk suur. Kaaries esineb ebatüüpiliselt intsisiivide tipus, siledatel pindadel ja igemetaskutes. Proteeside kasutamine võib olla raske tekitades valu ja lamatisi. (Meurman jt 1997.) Süljeerituse vähenemist saab ravida sülje stimuleerimise meetoditega ning kuiva suu muude ravi meetoditega (Ventä jt 2001).